Удзельніца форуму, аспірант Магілёўскага дзяржаўнага ўніверсітэта імя А.А. Куляшова Святлана БАГУСЛАЎСКАЯ, завяршае зараз работу, звязаную з адаптацыяй сельскіх мігрантаў да гарадскога ладу жыцця. “Прычыны пераезду ўсім зразумелыя, а вось тое, як людзі падладжваюцца пад новыя ўмовы, як адаптуюцца, варта высветліць. Вядома, што здольнасць да адаптацыі абумоўлена культурай. У некаторых культурах ад пачатку закладзена выхаванне большай гібкасці, адаптатыўнасці, а ў іншых гэта не вітаецца. Неабходна ўстанавіць, што і як у гэтым сэнсе ў нашай краіне”.